Security forces:up election: up police got 50 company central force - Lucknow News in Hindi, Navbharat Times
up election: up police got 50 company central force
यूपी चुनाव: पुलिस को मिला 50 कंपनी केंद्रीय बल
आईएएनएस | Updated: Jan 10, 2017, 08:45PM IST
और जानें: विधानसभा चुनाव | यूपी चुनाव | चुनाव आयोग | UP election | Security forces
उत्तर प्रदेश में विधानसभा चुनाव सकुशल संपन्न कराने के लिए यूपी पुलिस को 50 कंपनी केंद्रीय बल उपलब्ध कराया गया है। केंद्रीय बल के जवानों के साथ यूपी पुलिस ने जिलों में एमसीसी (मॉडल कोड ऑफ कंडक्ट) व FST (फ्लाइंग स्क्वॉयड टीम) बनाई है। सुरक्षा बलों की इन टीमों ने प्रदेशभर में अवैध चुनावी बैनर, पोस्टर व होर्डिंग हटाने के लिए सघन अभियान चलाया हुआ है।
उत्तर प्रदेश समेत पांच राज्यों में चार जनवरी को विधानसभा चुनाव की घोषणा होने के तुरंत बाद यूपी पुलिस हरकत में आ गई थी। यूपी पुलिस ने प्रदेश में शांतिपूर्ण चुनाव संपन्न कराने के लिए रोडमैप बनाया है। प्रदेश के सभी 75 जिलों में जनसंख्या को द्दष्टि में रखकर अर्द्धसैनिक बलों के जवानों को संबंधित जिलों में भेजा गया है। संवेदनशील व अतिसंवेदनशील जिलों में अतिरिक्त फोर्स दिया गया है। सभी जिलों के पुलिस प्रमुखों को अर्द्धसैनिक बल के जवानों व पुलिस जवानों की दो टीमें बनाने का फरमान जारी किया गया है।
चुनाव आयोग के निर्देश पर सभी जिलों में एमसीसी व एफएसटी गठित कर दी गई है। गृह विभाग के अफसरों के मुताबिक, सात जनवरी से टीमों ने अपना काम करना शुरू कर दिया है। पहले दिन टीमों ने पांच लाख से अधिक बैनर, पोस्टर व होर्डिंग हटाए। इसके अतिरिक्त रूट मार्च कर लोगों से विधान सभा चुनाव में शांति बनाए रखने की अपील की। इन टीमों के द्वारा बैनर, पोस्टर व होर्डिंग मुक्त करने का अभियान अनवरत जारी है। रोजाना ये टीमें अवैध तरीके से लगाई गई होर्डिंग, वॉलराइटिंग मिटाने का काम कर रही हैं। MCC व FST नामाकंन प्रक्रिया शुरू होने तक यह काम करती रहेगी।
Web Title: up election up police got 50 company central force
1यूपी चुनाव: पुलिस को मिला 50 कंपनी केंद्रीय बल...
2मतदान की स्याही दिखाओ, शॉपिंग पर छूट पाओ...
3रजिस्ट्रार की जगह एफओ ने किए दस्तखत, लेकिन बैठक में नहीं आए, तीन...
4मोबाइल शॉप में चोरी...
5बच्ची से रेप के आरोपित के डीएनए का मिलान हुआ...
6घर में मौज कर रहा जिला बदर अपराधी गिरफ्तार...
7शेल्टर होम के बाहर कर्मचारियों का मयखाना...
8फतेहपुर: पार्टी ऑफिस पर शिवपाल समर्थकों का कब्जा...
9जिला प्रशासन जागा, पार्कों व कम्युनिटी सेंटर में ही लगेंगे रैन ब...
10कार सवार महिला ने तीन गाड़ियों में मारी टक्कर, एक घायल...